Am Tag 3 vo üsere Tour, gester, simmer meteme organisierte Car vonere andere Firma a Kings Canyon häregfahre worde ond dä go bestiige. Esch totau e andri Art vo "Bärg" gse aus d Olgas. Nochhär simemr weder zrogg is  Camp, det het de Big Boss vo üsere Tour-Firma uf üs gwartet. Si hei do d Baterie vom kapotte Chare gwächslet. Nochem Mettagässe het sech d Groppe do ufgsplittet. Di Einte hei no 2 Täg meh buechet gha, de Räscht esch uf Offroadstross (weder es äxtra gägenöber ere gönschtige Tour) heigfahre worde. Verspötet simmer do gester Obe, weder im Donkle, im Hostel acho ond s esch rechtig schöön gse, rechtig z Dusche ond imene rechtige Bett z schlofe.